
Afgørelse om dispensation (yderligere prøveforsøg)
Studienævn for XXX har truffet afgørelse i din sag om dispensation til et XX prøveforsøg i [XX]. 


Afgørelse:

· Studienævnet vurderer, at du er berettiget til en dispensation til ét yderligere prøveforsøg i XX

Det betyder, at din indskrivning på Aalborg Universitet stadig er gældende, og at du dermed kan fortsætte din uddannelse.
På de næste sider kan du læse mere om begrundelsen og reglerne for afgørelsen. 

Venlig hilsen 
Navn
Titel 






Begrundelsen for afgørelsen 

Sådan vurderer vi sagen 
Studienævnet vurderer, at der foreligger usædvanlige forhold, der berettiger dig til en dispensation til et yderligere prøveforsøg i [XX]. Din indskrivning på Aalborg Universitet er derfor stadig gældende, og du kan derfor fortsætte din uddannelse.

Nedenfor følger en gennemgang af de hovedhensyn, der ligger til grund for studienævnets afgørelse.


Hvad er afgørende for sagen
Studienævnet kan konstatere, at du har opbrugt dine prøveforsøg i XX på [uddannelse]. 

Det følger af eksamensbekendtgørelsens § 4, stk. 2, at en studerende har tre forsøg til at bestå en eksamen eller prøve. Studienævnet kan dog dispensere, hvis der foreligger usædvanlige forhold. I vurderingen af, om der foreligger usædvanlige forhold, kan spørgsmålet om studieegnethed ikke indgå, jf. stk. 4.

Du har den [dato] fremsendt en ansøgning om dispensation til yderligere prøveforsøg i modulerne XX. 

I dispensationsansøgningen angiver du [angiv de forhold, som den studerende gør gældende].

Studienævnet vurderer, at de forhold, som du angiver i din dispensationsansøgning, kan begrunde en dispensation. Studienævnet har ved vurderingen lagt afgørende vægt på, at… [beskriv hvorfor forholdene er dispensationsgivende (f.eks. fordi den studerende har fremsendt dokumentation for sygdom i den relevante periode) og inddrag studienævnets praksis]. 

På baggrund af ovenstående vurderer studienævnet, at der foreligger usædvanlige forhold, der berettiger dig til en dispensation til et yderligere prøveforsøg i XX. 

Retsgrundlag
Studienævnet har afgjort sagen efter følgende regler. Der er uddrag af reglerne til sidst i afgørelsen. 

· § 4 i bekendtgørelse nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen). Kan findes her.

[bookmark: _Hlk139611768]

Uddrag af reglerne

Bekendtgørelse nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen)

§ 4. En bestået eksamen eller prøve kan ikke tages om. 

Stk. 2. En studerende har tre forsøg til at bestå en eksamen eller prøve, jf. dog § 28, stk. 2, 3. pkt., og § 29, stk. 3. 

Stk. 3. En studerende har brugt et forsøg, hvis pågældende ikke opfylder eventuelt fastsatte eksamensforudsætninger. 

Stk. 4. Universitetet kan dispensere fra stk. 2 og 3 med henblik på yderligere forsøg, hvis der foreligger usædvanlige forhold. Spørgsmålet om studieegnethed kan ikke indgå i vurderingen. 

